Erlkönig (Schubert)

Erlkönig  (Opus 1, Deutsch-Verzeichnis 328, «Alvekongen») er en Kunstlied for sangstemme og klaver av komponisten Franz Schubert. Teksten er basert på Johann Wolfgang von Goethes ballade med samme navn.

Schubert var bare atten år da han skrev Erlkönig, og sammen med Gretchen am Spinnrade fra 1814, er det en av hans tidligste sanger med varig suksess. Ifølge Joseph von Spaun skrev Schubert stykket på svært kort tid den 16. november 1815.  Schubert publiserte sangen i 1821, uroppføringen skjedde i Wiens Kärntnertortheater 7. mars 1821 til stormende bifall fra et tallrikt publikum.

Fra Schuberts hånd foreligger Erlkönig i fire ulike versjoner, den tredje versjonen er med et teknisk forenklet klaverakkompagnement uten trioler i høyre hånd.

Originalen i g-moll er for midlere stemmeleie, men det er publisert versjoner transponert til både høyt og lavt stemmeleie. Formmessig er Erlkönig en gjennomkomponert Kunstlied. Tempobetegnelsen er Schnell («hurtig»), først i de to siste taktene endres tempoet til andante.

Schuberts stykke har vært populært fra det ble uroppført og fram til i dag, noe de mange litterære, musikalske og kunstneriske referanser vitner om.

Litteratur 
 Werner-Joachim Düring: Erlkönig-Vertonungen. Eine historische und systematische Untersuchung. Bosse, Regensburg 1972 (Notenteil: 1977), ISBN 3-7649-2082-3.
 Dietrich Fischer-Dieskau: Auf den Spuren der Schubert-Lieder. Brockhaus, Wiesbaden 1971, ISBN 3-7653-0244-9.
 Dietrich Fischer-Dieskau: Schubert und seine Lieder. Deutsche Verlags-Anstalt, Stuttgart 1996, ISBN 3-421-05051-1.
 Werner Oehlmann (red.): Reclams Liedführer. 6. opplag. Reclam, Stuttgart 2008, ISBN 978-3-15-010680-8.
 Franz Schubert: Gesänge für eine Singstimme mit Klavierbegleitung. Bind 1. Max Friedlaender (red.), Peters, Frankfurt u.a. o.J.

Referanser og noter

Eksterne lenker 
 Erlkönig, LiederNet Archive
 Fritt tilgjengelige noter og opptak (mp3) med Schuberts tonesetting 
 

Lieder av Franz Schubert